**POZIV**

**na sudjelovanje u savjetovanju s javnošću**

**o donošenju**

**ODLUKE o financiranju programa i projekata od interesa za opće dobro koje provode udruge iz sredstava proračuna Zadarske županije**

sukladno odredbama Zakona o udrugama („Narodne novine“ broj 74/14, 70/17, 98/19 i 151/22) i članka 3. stavak 2. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15 i 37/21) Zadarska županija pripremila je novi prijedlog ODLUKE o financiranju programa i projekata od interesa za opće dobro koje provode udruge iz sredstava proračuna Zadarske županije. U novom prijedlogu Odluke izvršene su potrebna usklađenja sa izmjenama navedenog zakona i Uredbe.

Člankom 1. određeno je na koga se i na što odluka odnosi

Člankom 2 definirano je što se smatra financiranjem

Člankom 3 definirano je kada se odredbe Odluke primjenjuju

Člankom 4 definirano je u kojim se područjima financiranje odobrava

Člankom 5 i 6. definirano je koje tijelo i kojim postupkom provodi postupak financiranja

Člankom 7. definirana je objava godišnjeg plana raspisivanja javnih natječaja za financiranje svih oblika programa i projekata od interesa za opće dobro koje provode udruge, kao i najavu javnih natječaja i drugih programa financiranja programa ili projekata udruga, koje županija planira provesti u tijeku jedne kalendarske godine.

Člancima 8., 9. i 10. definirani su uvjeti financiranja

Člankom 11 definirana je duljina trajanja natječaja

Člankom 12 definiran je sadržaj natječaja

Člankom 13 i 14 definiran je način prijave na javne natječaje

Člankom 15 definiran je postupak formalne kontrole prijave

Člancima 16.,17. i 18. definiran je način i postupak ocjenjivanja pristiglih prijava.

Člankom 19 definirano je pravo prigovora na odluke

Člancima 20., 21. i 22. definira se postupak ugovaranja i isplate sredstava

Člankom 23 definiraju se postupci izmjene ugovora.

Člancima 24., 25., 26. i 27. definira se nadzor provedbe ugovora

Člancima 28 i 29. regulira se povrata sredstava.

Čancima 30., 31. i 32. regulirane su završne odredbe.

Sukladno članku 11. Zakona o pravu na pristup informacijama ("Narodne novine" broj 25/13, 85/15 i 69/22) provodi se postupak savjetovanja sa zainteresiranom javnošću. Postupak savjetovanja provest će se sukladno Kodeksu savjetovanja sa zainteresiranom javnošću u postupcima donošenja zakona, drugih propisa i akata ("Narodne novine" broj 140/09), stavljanjem Programa na službene web stranice Zadarske županije s mogućnošću sudionika da elektroničkom poštom ili u pisanom obliku dostave svoje komentare, primjedbe i prijedloge prema na stranicama raspoloživom obrascu.

Postupak savjetovanja provest će se u razdoblju od 06. studenog 2023. godine do dana 06. prosinca 2023. godine.

Organizator i nositelj postupka savjetovanja je UPRAVNI ODJEL ZA HRVATSKE BRANITELJE, UDRUGE, DEMOGRAFIJU I SOCIJALNU POLITIKU.

Pozivamo vas na sudjelovanje u postupku Savjetovanja, za koju potrebu Vam je na raspolaganju:

- Nacrt prijedloga ODLUKE o financiranju programa i projekata od interesa za opće dobro koje provode udruge iz sredstava proračuna Zadarske županije

 i

- Obrazac za dostavu prijedloga.